Mihail Sebastian scria într- un pasaj din " Cum am devenit huligan " : " În ulița evreiască d . I.Ludo este un fel de Tănase evreu , cu destul haz uneori " . I. Ludo susținea ipoteza destul de fantezistă că Sebastian a scris un roman " simulând iudaismul " , pentru a -i atrage pe evrei în cursă , ca " să pupe ciomagul " arienilor . În anul 1945 , Isac Ludo a lansat un atac virulent la adresa „ Istoriei literaturii române ” editată de către George Călinescu în 1941 . El a afirmat că George Călinescu s- ar fi discreditat atât sub aspect estetic , cât mai ales moral , prin aceea că nu își revizuise în chip radical ediția din 1945 a „ Istoriei ” sale , neeliminând numele unor autori care n- ar mai fi meritat să figureze într- o asemenea lucrare , printre care : Ioan Alexandru Brătescu-Voinești , Liviu Rebreanu , Nichifor Crainic , Radu Gyr sau Nae Ionescu , considerați exponenții unei gândiri retrograde , emblematică pentru curentul ideologic al legionarismului .